Շուրջ երկու շաբաթ երկարաձգվող ներհայաստանյան դրամատիկ քաղաքական ճգնաժամն անդրադարձել է Ղարաբաղյան հակամարտության գոտում տիրող իրավիճակի վրա: Մայիսի 1-ին ՀՀ վարչապետի ընտրություններից առաջ սկսված լսումների ընթացքում ԱԺ ամբիոնից «Ելք» խմբակցության անդամ Սասուն Միքայելյանը հայտարարեց, որ շփման գծում իրադրություն չի փոխվել, թեև ԱԺ պատգամավոր, գեներալ Սեյրան Սարոյանը հակառակի մասին էր պնդում: